钦定古今图书集成/历象汇编/历法典/第074卷 > 章俊卿考索 > 五星约法
## 钦定古今图书集成/历象汇编/历法典/第074卷 > 章俊卿考索 > 五星约法

《晋志》云：“姜岌所造《甲子元历》，五星据出见以为正，不
系于元本。”然则算步究于元初，约法施于今用，曲求
其处，则各有宜，故作者两设其法也。尝因姜岌之说
而求之诸志，论五星行度与小周、大周之数，迟留逆
顺之率，令人目眩而心不领，皆由元法积数千万之
远，故五星小周、大周积算亦无穷尽也。有能得其约
法，斯可以指诸掌矣。